CELEX: 32004R1994
Language: lv
Date: 2004-11-19 00:00:00
Title: Komisijas Regula (EK) Nr. 1994/2004 (2004. gada 19. novembris), ar kuru groza Eiropas Parlamenta un Padomes Regulu (EK) Nr. 998/2003 attiecībā uz valstu un teritoriju sarakstiemDokuments attiecas uz EEZ

20.11.2004   
            
            
               LV
            
            
               Eiropas Savienības Oficiālais Vēstnesis
            
            
               L 344/17
            
         
      KOMISIJAS REGULA (EK) Nr. 1994/2004
   (2004. gada 19. novembris),
   ar kuru groza Eiropas Parlamenta un Padomes Regulu (EK) Nr. 998/2003 attiecībā uz valstu un teritoriju sarakstiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvadāšanai, un ar kuru groza Padomes Direktīvu 92/65/EEK (1), un jo īpaši tās 10. un 21. pantu,
   tā kā:
   
               (1)
            
            
               Regulā (EK) Nr. 998/2003 noteiktas dzīvnieku veselības prasības, kas piemērojamas lolojumdzīvnieku nekomerciālai pārvadāšanai, un noteikumi, kas attiecas uz šādas pārvietošanas pārbaudēm. Regulas II pielikuma C daļā iekļauts to trešo valstu saraksts, attiecībā uz kurām trakumsērgas risks, nokļūstot Kopienā pārvietošanās rezultātā no to teritorijām, nav konstatēts lielāks par to risku, kas saistīts ar pārvietošanos starp dalībvalstīm.
            
         
               (2)
            
            
               Kā paredzēts Regulā (EK) Nr. 998/2003, trešo valstu sarakstu bija jāizveido līdz 2004. gada 3. jūlijam. Lai trešo valsti iekļautu šajā sarakstā, tai vispirms jāpierāda tās statuss attiecībā uz trakumsērgu un vai tā atbilst noteiktām prasībām attiecībā uz trakumsērgas paziņošanu, veterinārajiem dienestiem, profilaksi un kontroli, kā arī noteikumiem par vakcīnām.
            
         
               (3)
            
            
               Lai izvairītos no nevajadzīga traucēkļa lolojumdzīvnieku pārvietošanā un lai dotu laiku trešām valstīm nodrošināt papildu garantijas, ja vajadzīgs, ir lietderīgi izveidot trešo valstu pagaidu sarakstu. Šim sarakstam jāpamatojas uz informāciju, kas pieejama Starptautiskajā epizootisko slimību birojā (OIE – Pasaules dzīvnieku veselības organizācija), uz Komisijas Pārtikas un veterinārijas biroja veikto pārbaužu rezultātiem attiecīgajās trešās valstīs un dalībvalstu iegūto informāciju.
            
         
               (4)
            
            
               Šim sarakstam jāpamatojas uz informāciju, ko nodrošina Pasaules dzīvnieku veselības organizācija (WHO) un WHO Sadarbības centrs trakumsērgas uzraudzīšanai un pētniecībai Vusterhauzenē, kā arī Rabies Bulletin (“Trakumsērgas Biļetens”).
            
         
               (5)
            
            
               Trešo valstu pagaidu sarakstā jāiekļauj valstis, kurās nav trakumsērgas, un valstis, attiecībā uz kurām trakumsērgas risks, nokļūstot Kopienā pārvietošanās rezultātā no to teritorijām, nav konstatēts lielāks par to risku, kas saistīts ar pārvietošanos starp dalībvalstīm.
            
         
               (6)
            
            
               Ņemot vērā Čīles, Honkongas un Apvienoto Arābu Emirātu kompetento iestāžu pieprasījumu, šīs valstis iekļaut Regulas (EK) Nr. 998/2003 II pielikuma C daļā ietvertajā trešo valstu sarakstā, uzskatāms par atbilstīgu grozīt pagaidu sarakstu, kas sastādīts saskaņā ar 10. pantu.
            
         
               (7)
            
            
               Turklāt ar Padomes 2004. gada 13. septembra Lēmumu 2004/650/EK, ar kuru groza Regulu (EK) Nr. 998/2003 (2), regulas II pielikuma A daļas valstu sarakstā tika pievienota Malta. Tādējādi īpašie noteikumi attiecībā uz lolojumdzīvnieku ievešanu Īrijā, Zviedrijā un Apvienotajā Karalistē tiek attiecināti uz Maltu.
            
         
               (8)
            
            
               Visbeidzot, Spānijas pieņemtie pasākumi Seūtas un Meliļas teritorijās attiecībā uz ievešanu no Marokas, kā arī šo teritoriju kontroli saistībā ar klaiņojošiem suņiem un lolojumdzīvnieku ievešanu no šīm teritorijām uz Maroku tagad ļauj šo teritoriju statusu attiecībā uz trakumsērgu pielīdzināt dalībvalstu statusam kontinentālajā Eiropā. Tādēļ uzskatāms par atbilstīgu iekļaut Seūtu un Meliļu Regulas (EK) Nr. 998/2003 II pielikuma B daļas sarakstā.
            
         
               (9)
            
            
               Kopienas tiesību aktu skaidrības labad Regulas (EK) Nr. 998/2003 II pielikums jāaizstāj pilnībā.
            
         
               (10)
            
            
               Tādēļ Regula (EK) Nr. 998/2003 ir attiecīgi jāgroza.
            
         
               (11)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 998/2003 II pielikumu aizstāj ar šīs regulas pielikumu.
   2. pants
   Šī regula stājas spēkā 2004. gada 23. novembrī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 19. novembrī
      
         
            Komisijas vārdā —
         
         
            Komisijas loceklis
         
         David BYRNE
         
      
   
   
      (1)  OV L 146, 13.6.2003., 1. lpp. Regulā jaunākie grozījumi izdarīti ar Padomes Lēmumu 2004/650/EK (OV L 298, 23.9.2004., 22. lpp.).
   
      (2)  OV L 298, 23.9.2004., 22. lpp.
   
      PIELIKUMS
      
         
            “II PIELIKUMS
            VALSTU UN TERITORIJU SARAKSTS
            A DAĻA
            IE – Īrija
            MT – Malta
            SE – Zviedrija
            UK – Apvienotā Karaliste
            B DAĻA
            1. iedaļa
            
                        a)
                     
                     
                        DK – Dānija, ieskaitot GL – Grenlandi un FO – Farēru salas;
                     
                  
                        b)
                     
                     
                        ES – Spānija, ieskaitot kontinentālo teritoriju, Baleāru salas, Kanāriju salas, Seūtu un Meliļu;
                     
                  
                        c)
                     
                     
                        FR – Francija, ieskaitot GF – Franču Gviānu, GP – Gvadelupu, MQ – Martiniku un RE – Reinjonu;
                     
                  
                        d)
                     
                     
                        GI – Gibraltārs;
                     
                  
                        e)
                     
                     
                        PT – Portugāle, ieskaitot kontinentālo teritoriju, Azoru salas un Madeiras salas;
                     
                  
                        f)
                     
                     
                        dalībvalstis, kas nav minētas A daļā un šīs iedaļas a), b), c) un e) apakšpunktā.
                     
                  2. iedaļa
            AD – Andora
            CH – Šveice
            IS – Islande
            LI – Lihtenšteina
            MC – Monako
            NO – Norvēģija
            SM – Sanmarino
            VA – Vatikāns
            C DAĻA
            AC – Debesbraukšanas sala
            AE – Apvienotie Arābu Emirāti
            AG – Antigva un Barbuda
            AN – Nīderlandes Antiļu salas
            AU – Austrālija
            AW – Aruba
            BB – Barbadosa
            BH – Bahreina
            BM – Bermudu salas
            CA – Kanāda
            CL – Čīle
            FJ – Fidži
            FK – Folklendu salas
            HK – Honkonga
            HR – Horvātija
            JM – Jamaika
            JP – Japāna
            KN – Sentkitsa un Nevisa
            KY – Kaimanu salas
            MS – Monserata
            MU – Maurīcija
            NC – Jaunkaledonija
            NZ – Jaunzēlande
            PF – Franču Polinēzija
            PM – Senpjēra un Mikelona
            SG – Singapūra
            SH – Svētās Helēnas sala
            US – Amerikas Savienotās Valstis
            VC – Sentvinsenta un Grenadīnas
            VU – Vanuatu
            WF – Volisas un Futūnas salas
            YT – Meijota”